শফিকুল ইসলাম (পুলিশ কর্মকর্তা)

শফিকুল ইসলাম (জন্ম ৩০ অক্টোবর ১৯৬২) একজন সাবেক পুলিশ কর্মকর্তা। তিনি বাংলাদেশ সরকারি কর্ম কমিশনের সদস্য হিসেবে দ্বায়িত্ব পালন করেছেন। ইতিপূর্বে তিনি ঢাকা মেট্রোপলিটন পুলিশের ৩৪তম কমিশনার হিসেবে দায়িত্ব পালন করেছেন। এ পদে যোগদানের পূর্বে তিনি পুলিশের অপরাধ তদন্ত বিভাগের অতিরিক্ত আইজিপি হিসেবে দায়িত্ব পালন করেন।

প্রারম্ভিক জীবন
শফিকুল ১৯৬২ সালের ৩০ অক্টোবর তৎকালীন পূর্ব পাকিস্তানের (বর্তমান বাংলাদেশ) চুয়াডাঙ্গার আলমডাঙ্গায় জন্মগ্রহণ করেন। তিনি শেরেবাংলা কৃষি বিশ্ববিদ্যালয় থেকে ১৯৮৬ সালে স্নাতক সম্পন্ন করেন।

কর্মজীবন
শফিকুল ইসলাম ৮ম (১৯৮৬ ব্যাচ) বিসিএস পরীক্ষায় উত্তীর্ণ হয়ে তিনি ১৯৮৯ সালের ২০ ডিসেম্বর সহকারী পুলিশ সুপার হিসেবে পুলিশ বাহিনীতে যোগদান করেন। পুলিশে যোগদানের পর সৈয়দপুর রেলওয়ে, নারায়ণগঞ্জ, সুনামগঞ্জ, পটুয়াখালী, কুমিল্লা জেলা, সিলেটে অষ্টম এয়ারপোর্ট আর্মড পুলিশ, পুলিশ স্টাফ কলেজ ও চট্টগ্রামে দ্বিতীয় এয়ারপোর্ট আর্মড পুলিশের পুলিশ সুপার ছিলেন। অতিরিক্ত উপমহাপরিদর্শক (ডিআইজি) হিসেবে চট্টগ্রাম মেট্রোপলিটন পুলিশের অতিরিক্ত কমিশনার, পরে কমিশনার এবং ঢাকা ও চট্টগ্রাম রেঞ্জের উপমহাপরিদর্শক ছিলেন। তিনি অতিরিক্ত আইজিপি হিসেবে পদোন্নতি পেয়ে সন্ত্রাস বিরোধী ইউনিট, পুলিশের প্রধান কার্যালয় ও সিআইডির প্রধান হিসেবে দায়িত্ব পালন করেন। ২০১৯ সালের ১৩ সেপ্টেম্বর তিনি ডিএমপির ৩৪তম কমিশনার হিসেবে যোগদান করেন। তিনি ২০২২ সালের ২৯ অক্টোবর অবসরে যান।

শফিকুল ইসলাম ১১ মে ২০২৩ বাংলাদেশ সরকারি কর্ম কমিশনের সদস্য হিসেবে ৫ বছর বা ৬৫ বছর বয়স (যেটি পূর্বে ঘটে) এর জন্য নিয়োগ লাভ করেন। ১৭ মে ২০২৩ এ তিনি সদস্য হিসেবে শপথ গ্রহণ করেন।

তথ্যসূত্র

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকা মেট্রোপলিটন পুলিশ কমিশনার
বিষয়শ্রেণী:বাংলাদেশী পুলিশ কর্মকর্তা
বিষয়শ্রেণী:চুয়াডাঙ্গা জেলার ব্যক্তি
বিষয়শ্রেণী:শেরেবাংলা কৃষি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকার পুলিশ কমিশনার